A tanulmányok alatti vizsgák tervezett ideje

Az értékelés rendje
Az értékelés történhet különböző színekkel. A kék jegy az általános. A zöld jegy a gyakorlati feladatok, a szorgalom, versenyfelkészítés vagy versenyeredmény jegye, pl. órai munka, házi feladatok. A piros jegy a szummatív értékelés eredménye, melyet a tanár két jegyként számít be.
- A beszámolók értékelése a pedagógiai programban megjelölt százalékhatárok alapján történik:	 
 0%  - 33% 		1
34% - 50% 		2
51% - 75% 		3
76% - 90%		4
91% - 100%		5

[bookmark: _Toc351911895][bookmark: _Toc20216923]Az osztályozó, különbözeti és javító vizsgák rendje, továbbá a magántanulók vizsgáztatása
A tanév folyamán tanulóink tehetnek különbözeti, osztályozó, ill. javító vizsgát. A tanulónak írásban kell jeleznie szándékát a különbözeti illetve az osztályozó vizsgával kapcsolatban. 

A félévi és év végi tanulmányi osztályzatok megállapításához a tanulónak osztályozó vizsgát	kell tennie, ha:
a) az igazgató felmentette a tanórai foglalkozásokon való részvétel alól,
b) az igazgató engedélyezte, hogy egy vagy több tantárgy tanulmányi követelményének  
egy tanévben, illetve az előírtnál rövidebb idő alatt tegyen eleget,
c) egy tanévben 250 óránál többet mulasztott, és a nevelőtestület nem tagadta meg az 
osztályozó vizsga letételének lehetőségét,
d) ha a tanuló hiányzása egy adott tantárgyból az évi tanítási órák 30%-át meghaladta és 
a nevelőtestület nem tagadta meg az osztályozó vizsga letételének lehetőségét, 
e) átvételnél az iskola igazgatója előírja,
f) a tanuló független vizsgabizottság előtt tesz vizsgát.
Az osztályozóvizsga szervezésében és lebonyolításában – ugyanúgy, mint bármely más, a tanulmányok alatt tett vizsga (pl. javító-, vagy különbözeti vizsga) esetén – a nevelési-oktatási intézmények működéséről szóló 20/2012. (VIII.31) EMMI rendelet által meghatározott előírásait kell alkalmazni.

A tanév rendjébe illesztett vizsgaidőszak:
· a tanévkezdést megelőző hét (augusztus utolsó hete): teljes év (évek) tantervi anyagából /jelentkezési határidő: június 15.

Magántanulók osztályozó vizsgája
Felkészítés:
· Ha a tanuló, a szülő kérésére magántanuló, a hatályos jogszabályok értelmében felkészüléséről a szülő gondoskodik, illetőleg a tanuló egyénileg készül fel. 
· Amennyiben a tanuló szakorvosi vélemény illetve bármely pedagógiai szakszolgálat szakvéleménye alapján folytatja tanulmányait magántanulóként, felkészítéséről, érdemjegyeinek és osztályzatainak megállapításáról az iskola köteles gondoskodni.
Követelmény:
· A dolgozatok százalékos értékelése és a követelmény is ugyanaz, mint a nappali tagozatos tanulóknál. 
· A számonkérés formája írásbeli és szóbeli. 
· A folyamatos beszámoltatás során szerzett jegyeket átlagoljuk.
A vizsga rendje:
· A magántanulók félévi értékelésére január első hetében kerül sor, a tanév végi értékelésre június első hetében, 
·  A számonkérés formáját szóban és/vagy írásban határozhatja meg a szaktanár.
· A félévi és év végi számonkérés mindig legalább háromfős vizsgabizottság előtt zajlik. 
· A vizsgák időpontjáról az osztályfőnök írásban értesíti a magántanulót, tanköteles magántanuló esetén a szülőt.
Írásbeli vizsga
· A szabályok szerint: egy nap maximum 3 írásbeli vizsga tehető, közben pihenőidőt biztosítva a vizsgázó részére.
· [bookmark: _Toc468107524]Az írásbeli vizsga időtartama vizsgatárgyanként meghatározott.
Szóbeli vizsga
· A szóbeli vizsgákat a tanuló háromtagú bizottság előtt teszi.
· A bizottság tagjai: a kérdező tanár, a tanulót tanító tantestület egy tagja (lehetőleg a tantárgynak megfelelő szakos) és a vizsgaelnök (igazgató, igazgatóhelyettes, osztályfőnök, pedagógus kolléga).
· A szóbeli vizsga időtartama vizsgatárgyanként 10 perc, amely előtt 20 perc gondolkodási idő biztosítása kötelező.
· Az osztályozóvizsgáról jegyzőkönyv készül, amely mellé csatolni szükséges az írásbeli dolgozatokat.

Az értékelés rendje
· Az osztályozóvizsgák végső osztályzatait az alábbi százalékos sávok szerint állapítjuk meg:
· Minden évfolyamon egységes:
· 0%  - 33% 		1
· 34% - 50% 		2
· 51% - 75% 		3
· 76% - 90%		4
· 91% - 100%		5

Az írásbeli és szóbeli vizsgarészek arányait a szaktárgyi munkaközösségek külön rend szerint dolgozzák ki.    

[bookmark: _Toc468107526]Osztályozó vizsgák anyaga:
A pedagógiai program helyi tantervének minimum követelményei.

Az osztályozó vizsgára jelentkezés módja és határideje: 
· mulasztás és tanulmányi követelmények nem teljesítése esetén, a tanév végén kapott bizonyítvány alapján.
· ettől eltérő esetben: az intézmény vezetője felé írásbeli kérelem benyújtása a kért vizsga időpontja előtt legalább 30 nappal.
Az intézmény a tanulóval kapcsolatos döntését írásban közli a tanulóval, illetve a szülővel. A döntés ellen a tanuló illetve szülő tudomására jutásától számított 15 napon belül eljárást indíthat. 

Javítóvizsga
Ha a tanuló tanév végén legfeljebb három tantárgyból elégtelen osztályzatot kap, javítóvizsgát tehet. A számonkérés formája minden tantárgy esetében írásbeli és/vagy szóbeli (vagy gyakorlati: ének-zene, informatika), kivéve a testnevelést, amelyből gyakorlati vizsga van. 
A javítóvizsgák időpontját jogszabály határozza meg: az augusztus 15-től augusztus 31-ig terjedő időszakban kell megszervezni.
A vizsgákat az igazgatóhelyettes koordinálja, aki a tanuló osztályfőnökét megbízhatja a vizsga (vizsgák) előkészítésével.
A javítóvizsgák értékelése:
0%  - 33% 		1
34% - 50% 		2
51% - 75% 		3
76% - 90%		4
91% - 100%		5

















